अवॉर्ड फंक्शन में साड़ी पहनकर नंगे पैर स्टेज पर दी जबरदस्त परफॉरमेंस
Zee Cinema Award 2023 Video मुंबई में बीती रात यानी रविवार को जी सिनेमा अवॉर्ड 2023 का आयोजन हुआ। इस मौके पर बॉलीवुड से लेकर टीवी जगत के कई सेलेब्स ने शिरकत की।
मुंबई में बीती रात यानी रविवार को जी सिनेमा अवॉर्ड 2023 का आयोजन हुआ। इस मौके पर बॉलीवुड से लेकर टीवी जगत के कई सेलेब्स ने शिरकत की। कियारा आडवाणी, बॉबी देओल से लेकर शाहिद कपूर समेत कई हस्तियां शामिल हुईं। इसी बीच बॉलीवुड एक्ट्रेस आलिया भट्ट ने इस अवॉर्ड फंक्शन में अपने डांस परफॉरमेंस से चार चांद लगा दिए। जिसका एक वीडियो सोशल मीडिया पर सामने आया है।
आलिया ने नंगे पैर किया डांस 
इस वीडियो में आलिया गंगूबाई काठियावाड़ी के लुक में नजर आ रही हैं। उन्होंने व्हाइट साड़ी और बालों का बन बनाया हुआ है। इस दौरान उन्होंने गंगूबाई के 'ढोलीड़ा' गाने में स्टेज पर एंट्री ली उसके बाद उन्होंने नाटू-नाटू गाने पर धमाकेदार डांस किया है। वीडियो में एक जगह उनके साथ बॉलीवुड एक्टर आयुष्मान खुराना और उनके भाई अपारशक्ति खुराना भी डांस करते हुए नजर आ रहे हैं।
वीडियो देख फैंस ने की तारीफ 
इस वीडियो के सामने आते ही फैंस आलिया की खूब तारीफ कर रहे हैं। बता दें, ये पहली बार है जब आलिया ने मां बनने के बाद किसी अवॉर्ड फंक्शन में डांस किया है। उनका एनर्जी लेवल देख फैंस काफी हुए। एक यूजर ने कमेंट करते हुए लिखा, 'आलिया का एनर्जी लेवल फीमेल रणवीर सिंह जैसा है'। तो वहीं दूसरे यूजर ने लिखा, 'आलिया की परफॉरमेंस कंगना रनोट के पूरे करियर के बराबर है'।